**Instrukcija karjeras attīstības atbalsta (KAA)**

**pasākumu plāna 2020./2021. veidlapas aizpildīšanai**

**Projekta pagarinājumā 2020./2021.mācību gadā** finansējums KAA pasākumiem 7.-12.klašu skolēniem un 1.-4.kursu audzēkņiem tiks piešķirts,  ievērojot noteiktus pasākumu plānošanas principus, tāpēc, ņemot vērā IZM norādījumus/ieteikumus, **ir izveidots mērķēto pasākumu kopums**. Finansējumu no projekta līdzekļiem varēs plānot tikai šādiem KAA pasākumiem:

* pasākumi karjeras izglītības integrēšanai pilnveidotā mācību satura un pieejas īstenošanā skolās,
* pasākumi tautsaimniecībā pieprasītāko nozaru iepazīšanai,
* pasākumi profesionālās izglītības pievilcības veicināšanai,
* pasākumi izglītības iespēju izpētei,
* pasākumi vecākiem bērnu karjeras attīstības atbalstam.

**PRINCIPI MĒRĶĒTO PASĀKUMU PLĀNOŠANAI**

Mērķētie pasākumi paredzēti vai nu **interesentu grupām** (ņemot vērā skolēnu/audzēkņu intereses, turpmākās izglītības vai profesionālās izvēles plānus), vai arī **klašu/kursu grupām**, lai iepazītu mācību priekšmetā apgūstamo teorētisko zināšanu pielietojumu dzīvē (ņemot vērā mācību priekšmetu skolotāju ieteikumus).

**Pirms KAA plāna izveides** tiek veikta skolēnu **interešu un vajadzību izpēte**, tiek **apkopoti un analizēti dati** par skolēniem aktuālākajām nozarēm, profesijām. (Ieteicams pārskatīt iepriekšējā periodā saņemtos KAA pakalpojumus un ar mērķētajiem pasākumiem papildināt to, kā vēl pietrūkst skolēnu/audzēkņu interešu un vajadzību nodrošināšanai.)

**Ņemot vērā** valsts, novada un skolas līmeņa **prioritātes**, kā arī skolēnu izpētes rezultātus, projekta piešķirtā finansējuma ietvaros PKK plāno mērķētos pasākumus 2020./2021. mācību gadā.

**PIEMĒRI MĒRĶĒTO PASĀKUMU IZVEIDEI**

Pasākumi karjeras izglītības integrēšanai pilnveidotā mācību satura un pieejas īstenošanā skolās

* *Sadarbībā ar skolas pedagogiem* ***mācību saturā pamatotas, mērķtiecīgas*** *mācību ekskursijas, kuru laikā skolēni iepazīst stundās apgūto zināšanu pielietojumu praksē, piem. uzņēmuma ražošanas procesā.*
* *Mācību stundās uzaicināti nozaru pārstāvji/ profesionāļi, kuri dalās ar pieredzes stāstiem par konkrētā priekšmeta noderīgumu viņu profesijā/nozarē/karjeras ceļā u.tml.*

Finansējums: transporta izdevumiem, pakalpojuma līgumiem ar nozaru pārstāvjiem/profesionāļiem par pasākuma īstenošanu.

**IEVĒROT- līgumi tiek slēgti bez starpnieku institūcijām!**

***Netiks atbalstīti eksperimenti, šovi, spēles, muzejprogrammas un dažādas atraktīvas radošās darbnīcas. u.c.***

Pasākumi tautsaimniecībā pieprasītāko nozaru iepazīšanai:

* *PIKC audzēkņu tikšanās ar nozaru pārstāvjiem- lekcijas, meistarklases atbilstoši izvēlētajam profesionālajiem virzienam.*

Finansējums: pakalpojuma līgumiem ar nozaru pārstāvjiem/profesionāļiem par pasākuma īstenošanu*.*

* *Mācību ekskursijas uz tautsaimniecībā pieprasītu nozaru uzņēmumiem/ražotnēm atbilstoši skolēnu interesēm (arī PIKC audzēkņiem).* **Amatniecība, pārtikas rūpniecība un iepriekš vairākkārt iepazītas nozares vairs netiks atbalstītas nevienā klašu grupā, izņemot attīstības centru audzēkņus! Darba vides iepazīšana nevar tikt īstenota skolā uz vietas! Profesionālo izstāžu (Māja, Auto, Baltic Beauty u.c.) apmeklēšana no projekta līdzekļiem netiks atbalstīta!**

Finansējums: transporta izdevumiem, pakalpojuma līgumiem ar nozaru pārstāvjiem/profesionāļiem par pasākuma īstenošanu.

**IEVĒROT- līgumi tiek slēgti bez starpnieku institūcijām!**

* *VIAA organizēto nozaru semināru apmeklējums*
* *Ēnu dienu uzņēmumos/organizācijās apmeklējums*

Finansējums: transporta izdevumiem.

Pasākumi profesionālās izglītības pievilcības veicināšanai

* *Profesionālās izglītības iestāžu Atvērto durvju dienu apmeklējums*
* *Profesionālās meistarības konkursa SKILLS apmeklējums*

Finansējums: transporta izdevumiem.

Pasākumi izglītības iespēju izpētei

* *Atvērto durvju dienu, Informācijas dienu, „Studentu kurpju” utml. apmeklējums*
* *Izglītības iespēju izstāžu apmeklējums*

Finansējums: transporta izdevumiem.

Pasākumi vecākiem, lai pilnveidotu vecāku zināšanas par karjeras attīstības atbalsta (KAA) nepieciešamību un ģimenes atbalsta veidiem bērnam karjeras izvēles procesā:

* *Lekcijas par KAA, tā veidiem, ģimenes atbalsta lomu, iespējām un metodēm*
* *Speciālista vadītas nodarbības par karjeras vadības prasmēm un kā tās pilnveidot ģimenē ikdienā*
* *Kopīgas nodarbības bērniem ar vecākiem (bērnu interešu iepazīšanai, savstarpējās izpratnes par bērna karjeras lēmumu nepieciešamību veicināšanai).* ***Sporta spēles, saliedēšanās uzdevumi, izklaides, ēst gatavošana u.tml. netiek atbalstīti!***

Finansējums: pakalpojuma līgumiem ar ekspertiem/lektoriem par pasākuma īstenošanu*.*

**IEVĒROT- līgumi tiek slēgti bez starpnieku institūcijām!**

**KAA PASĀKUMU PLĀNA VEIDLAPAS AIZPILDĪŠANA**

1. **Karjeras attīstības atbalsta pasākumu īstenošanas modelis un tā uzraudzības mehānisms.**

Punktā 1.1. norādīt,kā sadarbības partneris plāno nodrošināt un uzraudzīt pedagogu karjeras konsultantu darbu (var izvēlēties kādu no Karjeras attīstības atbalsta pasākumu plāna struktūras paraugā norādītajiem modeļiem vai pielāgot to savai situācijai. Skatīt Sadarbības līguma pielikumus!).

Punktā 1.2. norādīt, kā sadarbības partneris plāno nodrošināt sadarbību ar izmēģinājumskolām.(uz PIKCiem nav attiecināms)

Punktā 1.3. sadarbības partneris apraksta, kā plāno nodrošināt karjeras attīstības atbalsta pasākumu koordinēšanu un īstenošanu no projekta nefinansētajām izglītības iestāžu izglītojamo grupām.(uz PIKCiem nav attiecināms)

1. **Karjeras attīstības atbalsta pasākumi sadarbības partnera pārziņā esošo vispārējās izglītības iestāžu izglītojamiem, izmantojot pieejamo projekta finansējumu.** *Sadarbības partneris ņem vērā projektā noteiktos prioritāros virzienus, iekļaujot plānā KAA pasākumus.* **2.1. Karjeras attīstības atbalsta prioritārie virzieni 2020./2021.m.g.:**

* **karjeras izglītības integrēšana pilnveidotā mācību satura un pieejas īstenošanā;**
* **profesionālās izglītības pievilcības veicināšana un prasmju izcilības iepazīšana;**
* **pasākumi vecākiem bērnu karjeras atbalstam.**

**2.2. KAA pasākumu plānošanā izmantotie reglamentējošie dokumenti un izglītojamo interešu un vajadzību izpētes rezultātu apkopojums.** Sadarbības partneris norāda tos dokumentus, kuri ir par pamatu karjeras attīstības atbalsta plānošanai novadā, pilsētā, skolā. Norāda, kāda izpēte veikta, lai apzinātu skolēnu vajadzības un intereses, un, balstoties uz šiem izpētes datiem, tiek plānoti no projekta finansētie KAA pasākumi.

*Piemēram,* *pašvaldības attīstības plāns/stratēģija, skolas attīstības plāns 2019.-2023, Karjeras izglītības programma 2020./2021., u.c*

*Piemēram, 2020.gada aprīlī veiktā 10.-12.klašu skolēnu aptauja “Man noderīgākie karjeras atbalsta pasākumi”*

*2020. gada februārī veiktā 8.klases skolēnu aptauja “Ko es zinu par izglītības iespējām pēc 9.klases”*

*2019./2020.m.g.veiktā pedagogu aptauja par skolēniem nepieciešamo karjeras atbalstu mācību priekšmeta ietvaros.*

***Tabula plānotajiem pasākumiem***

**Karjeras plānošanas tēma un nozare:**

* Plānotā pasākuma saturam jāatbilst vismaz vienai no projekta atbalstītajām karjeras plānošanas tēmām - pašnovērtējuma veikšana, darba pasaules iepazīšana, izglītības iespēju izpēte, karjeras lēmumu pieņemšana.
* Karjeras plānošanas tēmai “Darba pasaules iepazīšana” iekavās jānorāda konkrēta tautsaimniecības nozare vai vairākas nozares, kuras iepazīs plānotā pasākuma ietvaros, piemēram, *darba pasaules iepazīšana (loģistika, farmācija, būvniecība, veselības aprūpe).*
* Pasākuma aprakstu veidojiet tā, lai ir nepārprotami skaidrs, kā tā saturs ir saistīts ar norādīto karjeras plānošanas tēmu un nozari.

**Pasākuma nosaukums:**

* Pasākuma nosaukums var būt pietiekami radošs, taču tam vajadzētu atspoguļot pasākuma saturu vai mērķi.
* Plānā apstiprinātais pasākuma nosaukums turpmāk būs precīzi jānorāda visos saistītajos pasākuma norises un izdevumus pamatojošos dokumentos (programmās, nolikumos, rīkojumos, līgumos, rēķinos u.c.), un tas vairs nebūs maināms.
* Ja plānā ir paredzēts pasākumu cikls ar vienu nosaukumu vairāku mēnešu garumā, tad katram nākamajam pasākumam no šī cikla jāpievieno numerācija. Tas atvieglo dokumentu izsekojamību. Piemēram, *“Tikties ar profesionāli 1”, “Tikties ar profesionāli 2”* utml.

**Pasākuma apraksts un nepieciešamības pamatojums:**

* Pasākuma apraksts jāveido kā viegli uztverams īss stāstījums, no kura var saprast, kāds ir pasākuma mērķis, kāda veida aktivitātes atbilstoši skolēnu vecumposmam (piemēram, lekcija, nodarbība, ekskursija, u.tml.), vajadzībām un interesēm notiks, **ko izglītojamie darīs/iepazīs/uzzinās** un kā tas saistās ar norādīto karjeras plānošanas tēmu, nozari un karjeras atbalstu skolēniem. Jānorāda, kāds ir **pamatojums** šī pasākuma izvēlei, balstoties uz plānošanas dokumentiem vai skolēnu interešu un vajadzību izpēti.
* Projektā netiek atbalstīti un plānā nedrīkst iekļaut *eksperimentus, šovus, degustācijas, muzeju apmeklējumus, sporta sacensības, izrādes, koncertus, tūrisma pārgājienus, izbraucienus un šķēršļu joslu pārvarēšanas*, *veselīgas ēdienkartes izstrādi, uzturklases apmeklējumu, dzīvnieku un dabas vērošanu, sporta spēles komandas saliedēšanai, interešu izglītības programmu pētīšanu utml.!*

Pasākuma saturs nedrīkst dublēt PKK amata pienākumus, kas viņam jāveic darba ietvaros. Piemēram, *“Skolēnu interešu izpēte” vai “Grupu nodarbības ar kouču”.*

No projekta nedrīkst apmaksāt pasākumus, kurus valsts nodrošina bez maksas *(NVA individuālās karjeras konsultācijas, tikšanās ar VUGD, NBS, VP pārstāvjiem*), kā arī saturu, ko īsteno skolas personāls (piemēram, skolas psihologs, skolas pedagogi).

**Atcerieties!** Pasākuma saturam jābūt pietiekami precīzam, lai tas atspoguļotu galvenās prioritātes, tādejādi novēršot neatbalstāmu pakalpojumu iekļaušanu projekta izmaksās. **Jaunums!** 2020./2021.m.g., saskaņojot KAA pasākumu plānu, VIAA eksperti norādīs, kuriem pasākumiem būs jāiesūta **pasākuma programma** ar precīzu pakalpojuma un tā sniedzēja aprakstu jau **PIRMS pasākuma (t.i., pirms līguma slēgšanas ar pakalpojuma sniedzēju)**!

**Dalībnieki:**

* Norādiet izglītības iestādi un izglītojamo skaitu, kā arī no kādām klasēm plānoti dalībnieki pasākumos.

**Norises laiks:**

* Norādiet aptuveno norises laiku – gadu un mēnesi vai konkrētu datumu, ja tas jau zināms! Plāna izpildes gaitā norādītais laiks mācību gada ietvaros var mainīties. Šajā gadījumā plānu aktualizēt nav nepieciešams. Lai novērstu visu pasākumu koncentrēšanu uz mācību gada noslēgumu un samazinātu risku, ka liela daļa pasākumu var nenotikt, ieteicams iekļauties konkrētā mēneša ietvaros, nevis paredzēt pasākuma norisi visa mācību gada garumā (*piemēram, oktobris- maijs*).

**Izdevumi:**

* Norādiet aptuveno izmaksu lielumu par katru pasākumu, ietverot visus nodokļus.
* Paredzot 2 vai vairākas nodarbības/ekskursijas/meistarklases/lekcijas utml., jānorāda to skaits, piemēram, *pakalpojums par 2 lekciju īstenošanu*.
* Plānojot pasākumus, ņemiet vērā, ka no projekta līdzekļiem var apmaksāt:
  + pakalpojumu līgumu (t.sk. uzņēmumu līgumu) izmaksas par KAA pasākumu īstenošanu izglītības iestādē vai ārpus tās;
  + telpu nomas līgumu izmaksas karjeras attīstības atbalsta pasākumu īstenošanai ārpus izglītības iestādes;
  + transporta pakalpojumus, degvielas izmaksas un sabiedriskā transporta biļešu izmaksas.

Jūs vienmēr varēsiet papildināt plānu, ja piešķirtā finansējuma ietvaros ieplānojat vēl kādu pasākumu. Šādos gadījumos jums jāiesūta plāna aktualizācija saskaņošanai ar VIAA uz e-pastu [sam835@viaa.gov.lv](mailto:sam835@viaa.gov.lv). Tas jāizdara savlaicīgi, vismaz 5 darba dienas pirms pasākuma norises. Sīkāk par plāna aktualizēšanas gadījumiem skatīt veidlapā “*KAA\_pasakumu\_plana\_izmainas\_papildinajumi\_veidlapa*”

**SVARĪGI!**

* Projekta ietvaros izglītojamajiem jāparāda tautsaimniecības jomu dažādība, profesiju daudzveidība un dažādi nodarbinātības veidi atbilstoši prioritārajiem virzieniem.
* 2020./2021.m.g. atkal tiks organizēta Karjeras nedēļa. Projekta ietvaros VIAA piedāvās metodiski informatīvu atbalstu, aicinot skolās un pašvaldībās organizēt vietējos pasākumus. Karjeras nedēļas tēma būs par jauniešu karjeras veidošanā iesaistīto pušu (skolotāju, karjeras konsultantu, ģimenes locekļu, uzņēmumu un darba devēju) lomu mērķtiecīgu karjeras lēmumu pieņemšanā. Vidusskolas vecuma jauniešiem notiks reģionālās diskusijas. Pastāv iespēja, ka šīs diskusijas notiks attālināti tiešsaistē ar klātesamības efektu!
* Iesniedzot mācību gada plānus apstiprināšanai, **plāna sagatavošanas datums (darba dienas datums!)** jānorāda tas, **kurā plāns oficiāli tiek iesūtīts uz projekta e-pastu:** [**sam835@viaa.gov.lv**](mailto:sam835@viaa.gov.lv)**.**
* **Plāni tiks apstiprināti iesūtīšanas secībā 10 darba dienu laikā.**

**Karjeras attīstības atbalsta pasākumu aprakstu piemēri**

| Karjeras plānošanas tēma un nozare | Pasākuma nosaukums | Pasākuma apraksts un nepieciešamības pamatojums | Dalībnieki | Norises laiks | Izdevumi, kurus plānots segt no projekta finansējuma EUR |
| --- | --- | --- | --- | --- | --- |
| *Pašnovērtējuma veikšana*  *Darba pasaules iepazīšana (medicīna, bioloģija)* | *Iepazīsti fizioterapeita/biologa. profesiju* | *Skolēni iepazīsies ar bioloģijas stundās iegūto zināšanu pielietojumu dažādās profesijās, tiekoties ar profesiju pārstāvjiem. Pieredzējušu speciālistu vadībā jaunieši diskutē par spējām, cilvēciskajām vērtībām, kā arī prasmēm un komptencēm, kuras būs svarīgas nākotnes darba tirgū. Pamatojums- 2020.gada pavasarī veiktā aptauja par izglītojamo interesēm un bioloģijas skolotāja ieteikums.* | *…(izglītības iestādes nosaukums)*  *10.-12. klašu skolēni – 74* | *2019. gada ….oktobris* | *XXX EUR*  *Pakalpojuma līgumi par 2 lekciju-diskusiju īstenošanu* |
| *Darba pasaules iepazīšana*  *(mežsaimniecība, farmācija)* | *„ Kā tas strādā? ”* | *Ekskursija uz Latvijas uzņēmumu, lai iepazītos ar ķīmisko procesu daudzveidību ražošanas procesā un tajā nepieciešamajām profesijām.*  *Skolēniem tiks dota iespēja iejusties uzņēmumos strādājošo profesiju pārstāvju “ādā” un iepazīt darba vidi, darba aprīkojumu, darba specifiku, saņemt atbildes uz sev interesējošajiem jautājumiem par ķimijas zināšanu nepieciešamību nozarē. Pamatojums- ķīmijas skolotāja pieteikums mācību eskursijas organizēšanai, lai demonstrētu skolēniem klasē apgūto zināšanu pielietojumu praksē dažādās nozarēs.* | *…(izglītības iestādes nosaukums)*  *7.-12. klašu skolēni - 50* | *2020. gada novembris, decembris* | *XXX EUR*  *Pakalpojuma līgumi vai rēķini par 6 ekskursiju vadīšanu uzņēmumos, rēķini par transporta pakalpojumiem.* |
| *Izglītības iespēju izpēte* | *Informācijas dienas profesionālās izglītības iestādēs* | *Skolēni dodas uz tālākizglītības iestādi ar mērķi iepazīties ar tajā piedāvātajām izglītības programmām un skolas vidi. Pamatojums- 2020.gada skolēnu tālākās izglītības interešu izpēte.* | *…(izglītības iestādes nosaukums)*  *8.- 9. klašu skolēni (interesenti, kuri plāno turpināt mācības konkrētajās profesionālās izglītības iestādēs) - 30* | *2021. gada februāris - marts* | *XXX EUR*  *Sabiedriskā transporta biļetes (XXX EUR x 30)* |

1. **Sadarbības veicināšana ar izglītības iestādēm, darba devējiem, to profesionālajām organizācijām un sociālajiem partneriem karjeras atbalsta pieejamības uzlabošanai izglītojamajiem**

*Šeit aprakstīt sadarbību KAA īstenošanai atbilstoši 2020./2021 m.g. prioritārajiem virzieniem!* *Norādiet galvenos izglītības iestādē plānotos karjeras attīstības atbalsta pasākumus, kurus īstenosiet sadarbībā ar nosauktajiem partneriem! Izvairīties no lieka iestāžu uzskaitījuma, bet aprakstiet, kā notiks būtiska sadarbība 2020./2021. m.g. laikā.*

Lūdzu minēt tikai reāli izpildāmus sadarbības faktus!

|  |  |
| --- | --- |
| **Sadarbības partneri** | **Iesaiste karjeras attīstības atbalsta pasākumu īstenošanā atbilstoši 2020./ 2021. m. g. prioritārajiem virzieniem** |
| **3.1. Profesionālās izglītības iestādes** |  |
| **3.2. Augstākās izglītības iestādes** |  |
| **3.3. Darba devēji, to profesionālās organizācijas** |  |
| **3.4. Sociālie partneri (piemēram, Latvijas Brīvo arodbiedrību savienība, nevalstiskās organizācijas u.c.)** |  |

1. **Pedagoga karjeras konsultanta (PKK) darba plāns 2020./2021.m.g.**

*Plāns atspoguļo PKK darbu mācību gada ietvaros KAA īstenošanai izglītības iestādē atbilstoši amata aprakstā minētajiem PKK pienākumiem un šajā dokumentā definētajiem PKK darbības pamatprincipiem.*

*PKK darba plānu veido sadarbībā ar izglītības iestādes administrāciju, mācību priekšmetu metodiskajām apvienībām un klašu/kursu audzinātājiem, balstoties uz izglītības iestādes plānošanas dokumentiem un skolēnu/audzēkņu interešu un vajadzību izpēti.*

*Plānā tiek iekļauti gan maksas pasākumi ar dažādu finansējuma avotu, gan bezmaksas pasākumi, mācību gada laikā sniedzot karjeras attīstības atbalstu ikvienam skolēnam/audzēknim.*

*PKK darba plānu saskaņo ar izglītības iestādes vadītāju un iesniedz to projekta koordinatoram parakstītu, skenētu atsevišķā failā. Projekta koordinators PKK darba plānu iesūta VIAA kopā ar KAA pasākumu plānu apstiprināšanai.*

|  |  |
| --- | --- |
| Projekta nosaukums: | **Karjeras atbalsts vispārējās un profesionālās izglītības iestādēs** |
| Projekta numurs: | **Projekts Nr.8.3.5.0/16/I/001** |
| Sadarbības partneris | *Aizupes novada pašvaldība* |
| Izglītības iestāde/es un mērķauditorija | *Strautu vidusskola 10.-12.kl.*  *Mākoņu pamatskola 7.-9.kl.* |
| Vārds, uzvārds: | *Margrieta Zemīte* |

**Karjeras attīstības atbalsts** — pasākumu kopums, kas ietver informācijas, karjeras izglītības un individuālo konsultāciju pieejamību izglītojamajiem karjeras mērķu noteikšanai un plānošanai, izdarot izvēli saistībā ar izglītību un darbu (*Izglītības likums*, 2013. gada grozījumi).

Pedagogs karjeras konsultants (turpmāk – PKK) ir galvenais sadarbības uzturētājs starp izglītojamo, pedagogiem un atbalsta personālu, nodrošinot savu zināšanu un pieredzes pārnesi karjeras izglītības dziļākai integrēšanai dažādās mācību jomās un sniedzot metodisku, informatīvu un konsultatīvu individuālo atbalstu izglītojamiem izsvērtu karjeras lēmumu pieņemšanai par turpmāko izglītības un darba ceļu.

1. PKK **sniedz atbalstu skolas administrācijai** izglītojamo interešu un vajadzību apzināšanā un izglītības piedāvājuma veidošanā.
2. PKK **līdzdarbojas, palīdzot pedagogiem** attīstīt izglītojamo pašvadītas mācīšanās prasmi attiecībā uz karjeras mērķu izvirzīšanu un to sasniegšanu.
3. PKK **veicina pedagogu savstarpējo sadarbību** priekšmetu jomas ietvaros, iedodot instrumentus, kā identificēt karjeras vadības prasmes jaunajā kompetencēs balstītā saturā un  sekojot mācību satura sasaistei ar turpmākās izglītības un darba ceļu, piedāvājot visaptverošu, detalizētu informāciju par izglītības iespējām un darba tirgus tendencēm.
4. PKK **sniedz metodisku, informatīvu un konsultatīvu individuālo atbalstu izglītojamiem** izsvērtu karjeras lēmumu pieņemšanai; balstoties uz izglītojamā spējām, interesēm un skolas piedāvājumu, sadarbībā ar vecākiem un priekšmetu skolotājiem, modelē individuālu mācību plānu, gan izvēloties izglītības saturu pēc 9.klases, gan sniedzot atbalstu pārejai uz padziļinātajiem kursiem vidusskolas posmā.
5. PKK **piesaista ārējos sadarbības partnerus**- uzņēmējus, augstskolas, mūzikas un mākslas skolas- dažādu mācību kursu īstenošanai un satura padziļinātai apguvei.

**PKK plānoto darbību apraksta piemēri**

|  |  |  |  |  |
| --- | --- | --- | --- | --- |
| **Plānoto darbību realizēšanas laiks**  **2020./2021.** | **Dokumentācijas veidošana** | **KAA pasākumu koordinēšana, organizēšana un vadīšana dažādām mērķa grupām (pedagogi, izglītojamie, vecāki)- gan maksas pasākumi ar dažādu finansējuma avotu, gan bezmaksas pasākumi** | **Individuālo karjeras konsultāciju un grupu nodarbību nodrošināšana izglītojamajiem** | **Izpētes, metodiskais un informatīvais darbs** |
| SEPTEMBRIS | Piemēram,  1.*Karjeras izglītības programmas izveide Strautu vidusskolai un Mākoņu pamatskolas KI programmas aktualizēšana*  *2.KAA pasākumu plāna izveide projekta finansētajiem pasākumiem (iesūtīšanai VIAA) Strautu vidusskolā un Mākoņu pamatskolā* | Piemēram,  1. *Metodiskā sanāksme ar Mākoņu pamatskolas pedagogiem par karjeras vadības prasmju identificēšanu 7.klases mācību priekšmetu standartos* |  | Piemēram,  *1.Aptauja izglītojamiem interešu apzināšanai* |
| OKTOBRIS | Piemēram,  *Datu bāzes papildināšana par absolventu tālāko izglītību, nodarbinātību, profesijas virziena izvēli, sadarbojoties ar klašu/kursu audzinātājiem* | Piemēram, *Karjeras nedēļas 2020 pasākumu organizēšana Strautu vidusskolā* | Piemēram,  *Grupu nodarbības 1.kursu audzēkņiem par adaptāciju skolas vidē* |  |
| NOVEMBRIS |  | Piemēram,  *1.Informatīvs seminārs vecākiem par bērniem/jauniešiem nepieciešamā karjeras atbalsta pamatjautājumiem* | Piemēram,  *Grupu nodarbības 7. klašu skolēniem “Mana sapņu profesija”* |  |
| DECEMBRIS |  |  |  |  |
| JANVĀRIS |  |  |  |  |
| FEBRUĀRIS |  |  |  |  |
| MARTS |  |  |  |  |
| APRĪLIS |  |  | Piemēram,  *Individuālās konsultācijas 9. klašu skolēniem (pēc pieprasījuma)* | Piemēram,  *1.Potenciālo izglītojamo un viņu vecāku informēšana par Strautu vidusskolas mācību kursu komplektiem skolas mājas lapā* |
| MAIJS |  |  |  |  |

SAGATAVOJA: PKK \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(PKK vārds, uzvārds, paraksts)**

datums:\_\_\_\_\_\_\_\_\_\_\_\_\_

IEPAZINOS: Izglītības iestādes vadītājs \_\_\_\_\_\_\_\_\_\_\_\_\_\_\_\_\_\_

**( Izglītības iestādes vadītāja vārds, uzvārds, paraksts)**

datums:\_\_\_\_\_\_\_\_\_\_\_\_\_